
Bonan Tagon, karaj klubaj geamikoj, 

jen ĝi estas en niaj manoj, la unua informilo de la jaro 80. La enhavo ĉi-foje vere 
varia: suplemento por la suplemento, novaj stampoj, novaj glumarkoj, numis- 
matiko, stampdiskuta anguleto. 

Granda parto de niaj klubaj geamikoj jam egaligis jarkotizon por tiu ĉi jaro kaj 
certe la ceteraj tion nun faras al Paulsson. Ankoraŭfoje ni dankas al ĉiuj tiuj 
geamikoj, kiuj pasintjare kontribuis al la enhavo de nia informilo. Kaj ni pardon- 
petasdenove pro la mankoj de nia informilo, kiuj ĉiam denove nin surprizas. 


Ni bonvenigas la novajn membrojn: 

Bedrich Motalek, CS-798 45 Suchdolf na Prostejov 

. . . Mi kolektas poŝtmarkojn, bildkartojn k.t.p., sed ankaŭ kuracas diabeton kaj 
malfacilojn stomakajn, galvezikajn, duodenajn kaj hepatajn per kuraca herbo 
ĉiulande kreskanta. Mi serĉas esperantistajn filatelistojn kaj aliajn malsanajn 
homojn en la tuta mondo . . . 

Francesco Pignatelli, Via Volotti 5 int. 10, 1-351 00 Padova 
. . . komencis kunmeti teman kolekton pri Esperanto kaj bezonas ĉiuspecan 
filatelan materialon. Li rekompencas per pm-serioj de Italio. Vatikano kaj San 
Marino. Sed volonte li ankaŭ interŝanĝas seriojn kontraŭ serioj el la tuta mon- 
do ... 


Ralph Murphy, 231 Ashmont Street, Dorchester, Ma 02124 USA 
... Ne venis sciigoj pri liaj kolekto-interesoj al la redaktoro . . . 
Feodor Jelenc, 97, rue Aglophile-Fradin, F-861 00 Chatellerault 
.. . Ordigis kotizon por 1979 kaj anoncis egaligon por 1980 . . . 
Leif Gunnar Karlsson, Matojarvigatan 28, S-981 00 Kiruna 
. .. Ne menciis la kolektdezirojn. 



Robert Lefebvre, Str. Cĉsar-Willefert 1, F 
. .. Kol: E-pm. 


-621 


Novaj erinofilajoj (glumarkoj) 

65-a UK Stockholm 
La Naturamikoj (kofroetikedo) 

Oberkirch kun E-strato (kofro-etikedo) 

21 a IFES en Plan 1980 
Esperantujo-2 steloj-Studento Zamenhof 
Mondpaca Esperantista Movado (ronda trikolora) 
E - Det moderna int. spraket - Upplysningar. . . 
E-monumento en Kioto de Oomoto 
Semajno de Internacia Amikeco 


10 Hĉnin-Beaumont 


PER ESPERANTO 
MONDPACO 


BRA 2 - la plej rara? 

Nun ankaŭ venis la enketiloj de niaj geamikoj Stronne, Simon, Nietert, Straif, 
Dalet, Hirsch, Bourry k Burmeister. En la plej kompleta ĝis nun konata kolekto 
mankas nur BRA 2 kaj JU 8, krome subnumeroj BRA 1-1 kaj BRA 1-3. Cetere la 
stampo BRA 2 mankas en ĝis nun ĉiuj ricevitaj enketiloj. Mankas tamen anko- 
raŭ de multaj niaj geamikoj la plenigitaj enketiloj kaj tio bremsas la prilaboron 
de la enketiloj. 

Niaj novaj sfampoj 

HU 71 aperis 

Nia kluba amiko Vilmos Radnai informis pri la plej nova poŝta Esperanto-stam- 
po en Hungario. 18.11.1979 oni en Fot uzis ĝin. En la stampobildo aperas la 
teksto 

ESPERANTO DEKLAMKONKURSO 
kaj la enblemo de la Internacia Jaro de la infano. 

Hungara VEF 79 sen nova stampo 

La sama amiko sendis poŝtan stampon el tiu jam tradicia 9a VEF, sed ni 
konstatis, ke ĉi-foje la organizintoj ne ŝanĝis la stampilon, ĉar en ia teksto 
aperas ankorau "Ba VEF”, krome, almenaŭ en la ricevitaekzemplero la jarcifero 
en la dato nur mane estas notita. Temas do ne pri ”HU 72”, sed pri reuzo de 
HU 65. 


Afranksfampo en Danlando 

Doktoro Werner Bormann informis pri nova afrankstampo uzata en Aarhus de la 
Esperanto-Centro. La ruĝa stampo tekstas: ”Esperanto - det andet sprog for 
alle”, pozas en ĝi ankaŭ tiu ”e”-vireto kun ĉapelo k valizo. La valorstampo 
havas numeron TN 471 kaj indikon DANMARK KGL POST. 



EsperantO' 

det andet sprog for a!lo 





Germana Esperanto Asocio uzas afranksfampon 

Nia kluba amiko Richard Hirsch sendis ai ni la novan afrankstampon de GEA. La 
germanlingva teksto diras: "Esperanto - Sprache fŭr Europa - und die ganze 
Welt”. Plaĉa kaj okulfrapa, tiu nova afrankstampo. 

Sfampo pri Zamenhofa naskiĝtago 

15.12.1979 la poŝtoficejo Czestochowa 17 en Pollando uzis memorigan portre- 
tan poŝtan stampon honore al la 120a naskiĝtago de dr Zamenhof. La teksto en 
la pola diras: 120 ROCZNICA URODZIN DR ZAMENHOFA kaj tre bela portreto 
pri Zamenhof pozas en la centro de la stampo. La stampon supozeble iniciatis 
nia klubmemro Biesiada. Ekzistas suvenira koverto pri la jubileulo. 

Nova sfampo ankaŭ @n Brazilo 

Aranĝite de kaj en 'Escola Progresso de Bauru” sub la aŭspicio de ”Bauru 
Esperanto-Societo” kaj patronite de ”Bauru Filatela Poŝta Oficejo” okazis 
plensukcese la ”Dua Esperanta Filatela Montro” de la 15a ĝis la 21 a de Decem- 
bro 1979. 

La sespersona organiza komisiono petis kaj ricevis specialan oficialan memori- 
gan poŝtan stampon ”ce Empresa Brasileira de Correios e Telegrafos” E.C.T., 
tio estas ”Brazila Telegrafa Poŝta Entrepreno” omaĝe al L.L. Zamenhof, la 
aŭtoro de Esperanto, okaze de lia 120a naskiĝjara datreveno, kaj al la 30a fonda 
datreveno de ”Escola Progresso” kaj a! ”Bauru Esperanto-Societo”. 

La stampo havas la tekston: II MOSTRA FILATELICA ESPERANTISTA - BAURU 
- ESCOLA PROGRESSO - 15 a. 21.12.79. 

En la stampomezo pozas literoj ECT (vidu suprel), mapo de Brazilo, kvinpinta 
stelo kaj signo EP en cirkleto. Diametro: 31. 






GDR kun jubilea stampo 

”Esperanto-Jubileo” - sub tiu titolo la tutlanda GDR-gazeto DER MORGEN, kiu 
ĉiudimanĉe enhavas paĝon de filatelio, anoncis aperon de memoriga Espe- 
ranto-stampo en Finsterwafde/GDR. 

Tiu stampo antentigas pri la dekkvin-jara jubileo de la E-movado en la Kulturli- 
go de GDR, En la jaro 1965 la Esperanto-Asocio de GDR konstituiĝis kiel 
”Centra Laborrondo Esperanto" (CLE) en tiu Kulturligo, al kiu apartenas multaj 
aliaj hobio-asocioj. Ekzemple la filatelistoj, foto-amatoroj, mineralistoj, numis- 
matikistoj, natur-protektantoj, kakteo- kaj orkideokulturistoj ktp ktp, 

Hodiaŭ la ĉirkaŭ dumil Esperantistoj en GDR havas bonan reputacion kaj estas 
reprezentataj en ĉiuj kampo de tiu Kulturligo. Krome, multaj Esperantistoj, 
proponitaj de lokaj Esperanto-kluboj kaj elektitaj en ĝeneralaj tutlandaj balotoj, 
honorofice funkcias kiel popolaj deputitoj. 

En la stampobildo pozas portreto de Cartesius (Rene Descartes - 1596/1650), 
kiu revis pri universala lingvo. Tiel li ekz. skribisen sia "Harmonie universelle” 
ke "arta lingvo estas ebla, kaj oni povas trovi sciencon, formulantan ties princi- 
pojn M . 

Agrable impresas, ke Medicina Fakrondo en CLE surpresigis ordinarajn poŝt- 
kartojn kun nominaloj de 10 fenigoj (poŝta tarifo porenfando kaj al socialisma 
landaro) kaj 25 fenigoj (poŝta tarifo por la kapitalisma landaro kaj landoj, kiuj ne 
aliĝis al la OSS-kontrakto), kun la esperantigita eldiro de Cartesius. 

La Cartesius-stampoj estas haveblaj pere de Dr. Giso Brosche, DDR 7981 Rŭck- 
ersdorf kontraŭ 3 IRK aŭ post interkonsento kontraŭ primedicinaj filatelajoj. 

Suplemento por la suplemento 


Novaj stampoj: 




HU 71 

Fot 

1979 18.11 

E-Deklamkonkurso 

BRA 30 

Bauru (SP) 

1979 15.12 

2-a Filatela E-Ekspozicio 

PO 119 

Czestochovva 17 

1979 15.12 

120a naskiĝtago de Zamenhof 

GDR 5 

Finsterwalde 1 

1980 5.1. 

15 jaroj E en GDR-Kulturligo 

Novaj afrankstampoj: 




AS 15 

Utrecht 

1970 

Zamenhofdreef 

(nro 13061) 

AS 16 

Utrecht 

1974 

Zamenhofdreef 

(nro 17731) 

AS 17 

Aarhus 

1979 

Esperanto . . . 

(nr TN 471) 

AS 18 

Bad Hersfeld 1 

1980 

Esperanto . . . 

(sen nro) 

Novaj malnovaj reko-markoj 

U 




Hago 

1937 

(IKUE-kgr). 



Amsterdam 

1940 

(FLE-kgr). 



Heerlen 

1947 

(28a FLE-kgr). 


Kompletigoj: 




FRA 43 
HU 65 

ankaŭ kapopieda 

1978 28.12.-2.1 

.79 




1979 28.12. 

(reuzo por la 9a VEF) 

LUK 1 


1978 1—9.9 

1979 7-14.8 




Stampdiskuta angulo 

SVI 9 ankaŭ aŭguste! 

Nia klubano Debertonne sendis fotokopion de tiu ms kun la dato de 3.8.79-16. 
Li ĵetis pk al sia propra adreso en surstratan kongresej-proksiman poŝtokeston. 
Kiu posedas aliajn aŭgustajn datojn? Certe nur malmultaj, ĉar kiu ekspedas 
poŝtajon de surstrata kesto, se en kongresejo uzatas speciala E-stampo . . . 


Klarigoj pri fa ciferoj en SVI 9 

Plej ofte troveblas en la nuliga stampo de la maŝinstampo la dato 21.2,79-9. 
Estas klare, ke tio signifas 21a de februaro 1979. Sed pri lasta cifero nur 
malmultaj scias, ke temas pri la horo (do la naŭa horo) de la koncerna tago. Ne 
pri la numero de iu poŝtkesto au simila. Sekve, se aperas kiel lastaj ciferoj ekz. 
16. tiam la stampilo estis uzata en la 16a horo. 

Kaj aliaj ciferoj en CS 1 

Nia amiko Simon skribis, ke .. en kelkaj landoj oni uzis ambaŭ roman- kaj 
arabciferajn horindikojn en la sama stampilo por diferencigi inter matenaj kaj 
posttagmezaj horoj. Tio okazis en la svisa stampo 1 de Bern (!!) kaj verŝajne 
ankaŭ kaŭzis la variaĵojn en la CS 1 stampoj. 

Finsterwalde vere kuo tri koloroj! 

Nia amiko Simon demandas, ”ĉu la Finsterwalde-stampo vere ekzistas en tri 
koloroj pro uzo de diversaj inkoj” kaj daŭrigas "ŝajnas al mi, ke tiuj kolorvariaĵoj 
okazis, kiam Ea stampilo ne estis sufiĉe inkita. Tio okazis ankaŭ dum la uzo de 
aŭstraj stampoj.” Do, mi, la redaktoro, havis la bonŝancon esplori surloke la 
tutan stokon k invervjui d-ron Brosche. La viola devenas el erara, ne korekta 
inko. Verŝajne nur la unuan tagon oni ĝin uzis kaj poste retiris. (4.7.79-10). La 
sekvan tagon jam ni trovas du div. kolorojn: la matena stampo kun la lOa horo 
montras ankoraŭ ian nigre-violan mikskoloron. (Verŝajne oni verŝis nigran 
inkon sur la violinkan kusenon) Sed tiun mikskoloron ni povas kalkuli inter 
"viola”. La posttagmeza stampo kun la hor-indiko 14a montras jam pure bru- 
ne-nigran inkon. (Ekzistas multaj en tiu koloro) Pure blue-nigran farbon ricevis 
la kvanto, stampita 10.7.79-10. Okulfrapaj estas la kolordiferencoj sub neona 
lumo. Mi intencas noti en katalogo nur ”nigra k viola", sed specialistoj sciu, ke 
estas tri koloroj. 

Al niaj "normalaj” kolektantoj ni devas diri, ke sufiĉas, se ili posedas iu ajn el la 
tri koloroj. (Tio validas ankaŭ por la multaj aliaj stampoj, kiuj havas diversajn 
kolorojn). Eĉ averti ni devas: neniam montru en filatela konkura ekspozicio 
plurajn kolorojn. Laĵurioj tion ne ŝatas kaj rekompencus per minus-poentoj! 

2 diversaj ZAMENHOFDREEF! 

Kion ni "timis”, tio okazis. Ekzistas dua alia Zamenhofdreef-afrankstampo. 
Werner Simon skribis: 

"Kiel vi scias, mi kolektas afrankstampojn de la tuta mondo kaj konas multajn 
kolektantojn en diversaj landoj. Do, mi demandis holandan kolektanton pri la 
Zamenhofdreef-stampo kaj li raportis, ke li posedas la afrankstampon 13061 
(vidu en nia informilo n-ro 44/79) jam kun la dato de 03 05 70! Sed . . , la 
surprizo estas, ke li ankaŭ havas afrankstampon n-ro 17731 de alia firmao kun 
Zamenhofdreef-adreso en la stampo, kiu estis uzata en 1973, sed la firmao ne 
plu estas en la Zamenhofdreef kaj la afrankstampo ne plus estas havebla . . 

Stampo "bruselo-riordkapo” 

Venis letero kun enhavo: ”mi skribis al tiu firmao por mendi tiun stampon, sed 
kvankam mi aldonis monon, neniam ricevis respondon . . . mi tre dubas, ĉu mi 
konsideru tiun stampon por mia kolekto, kvankam la nomo estas en Esperanto, 
ĝi estas stampo sen klara rilato al nia temo”, 

Eble estas aliaj, kiuj sendis monon aŭ alian kaj ricevis nenion? Skribu pri tio al 
la redaktoro. 

AU 4 viola kun dafo 19.10.1947 

”Mi nun ricevis de aŭstra komercisto supre nomitan stampon en viola-ne 
katalogita” - Werner Heimlich. Eblealiaj niaj kolektantoj ĝin ankaŭ posedas en 
vioia? Rigardu kaj informu! 

Pri BU 1 

Odon Horak el Brno skribis: 

”Mi posedas de tiu 30a bulgara E-kongreso 2 diversajn stampojn, ambaŭ sur la 
memoriga E-pm, kaj sur la suveniraj kartoj. 

Tiu karto, kiu havas la konatan stampon de 16.VI.47, kun la loko-indiko REPUB- 
LIKA BULGARIA, tekstas en la malsupra linio: 30-a JUBILEA KONGRESO DE LA 
BULG ESPER-RO. Sur la dua preskaŭ samaspekta suvenira karto aperas alia, 
ne listigita (katalogita) stampo. 

Temas pri ducirkla, stampo kun trabeto en mezo. La dato en la trabo: 6- 
7.IX.1947. Sub trabo en la segmento estas kvinpinta stelo. PLOVDIV estas en 
suba parto de la du cirklo dum en cetera loko estas la teksto: 30-a JUBILEA 
BULGARA ESPERANTO KONGRESO. Koloro: helnigra. 

La uzita suvenira karto diferencas de la pli frue uzita ĝenerale en la mezuro, sed 
speciale pere de la suba teksta linio: ”30-a jubilea kongreso de la bulgara 
esperantistaro en Plovdiv." 

Eble tiu lasta stampo estas privata, nepoŝta stampo? Kiu scias pli pri ĝi?” 

Interesa problemo, kiun prezentas Horak al ni, kiu sukcesis iomete heligi la 
aferon ĉirkaŭ tiu stampo. En niaj pli fruaj stampokatalogoj ĉiam ni notis post 
BU 1: helnigra uzita en Plovdiv, sed neniam iu vidis tiun ”helnigran’\ kaj tiun 
noton ni transprenis el iam aperinta EKIK-katalogo. La bulgaroj mem neniam 
povis klarigi la aferon ĉirkaŭ BU 1. Tial ni nun pro niaj longjaraj spertoj povas 
nur supozi, ke la stampo n REPUBLIKA BULGARIA” estas speco de unuataga 
stampo’, oni devus konsulti Bulgario-specialistojn, kiuj povus kompari tiun 
pecon kun aliaj samjare aperintaj poŝtmarkoj. 

Preskaŭ tute certaj ni estas, ke la priskribita ducirkla stampo de Plovdiv estas 
privata nepoŝta, uzita aŭ farita de LKK. Tamen ni ne estas plene certaj. Reko- 
mendi ni povas, nepre konservi tiun pecon, sed ankaŭ la alian. Cetere nek unu, 
nek atiaj karto portas iun adreson. 

Eble niaj membroj Simon, Amouroux, Biesiada, Dalet kaj Berkhout kaj aliaj 
skribas mallonge pri siaj BU 1 al la redaktoro, kiu klopodos solvi la problemon 
ĉi-jare dum 40a bulgara E-kgr en Plovdiv. 


ĉis nun nekonata E-filatela objekto: 

”Standardaj poŝtkartoj de USSR 1923-1931” estas la titolo de por ni E-filate- 
listoj ege interesa ekspozicia objekto de la filatelisto Muŝenko en Sovetunio. Ja 
multaj el niaj klubaj geamikoj posedas kelkajn tiajn sovetuniajn tutaĵojn, kiuj 
surhavas oficialajn esperantlingvajn tekstojn, kiel ekz. n Poŝta Karto kun afran- 
kita Respondo" aŭ: "Poŝta Karto por Respondo”. 

En tiu objekto mi trovis 93 diversajn tiajn poŝtkartojn, inter ili 50 diversajn t.n. 
”duoblo-poŝtkartojn”. La imponiga objekto, kies klariga teksto estis en la rusa, 
kaj kiu konsistis preskaŭ tute el la E-poŝtkartoj, faras puran kaj bone prilabori- 
tan impreson. 

Tiun ekspozaĵon mi renkontis en "Amikeca ekspozicio GDR-USSR”, okazinta 
dum oktobro 1979 en Kar1-Marx-Stadt inter 45 aliaj filatelaj objektoj (ne-espe- 
rantaj). La jurio donis al ĝi la arĝentan medalon. 

★ 

La pola Zamenhof-monero 

Ekde 1972 la Pola ŝtata Monfarejo emisias ĉiujare unu au du monerojn en serio 
nomata ' Grandaj Poloj”. Post F. Chopin kiu inauguris tiun serion estis honori- 
taj M. Kopernik, M. Curie - Sklodowska, I. Paderewski T B. Sienkiewicz kaj aliaj. 
Dektria en la serio viciĝis lastan jaron D-ro Zamenhof 

Krom la unua monero pri Chopin kiu havis nominalon de 50 zlotoj, ĉiuj postaj 
estis 100 zlotaj kun samaj karakterizaĵoj, metalo: arĝento je titro 625/1000, 
diametro: 32 mm kaj pezo 16,5 gr. eldonkvanto: 30 000 kaj tia estis ankaŭ la 
Zamenhofa 

La averso prezentas la blazonon de Pollando inter la dato 19 - 79. Cirkla teksto: 
POLSKA RZECZPOSPOLITA LUDOVVA kaj sube nombro 100 inter ZL - ZL. La 
reverso monfras la profilan portreton de Zamenhof rigardanta maldekstren kaj 
cirkfa teksto: LUDWIK ■ ZAMENHOF 1859-1917. La artisto Stanislawa Watrob- 
ska ne subskribis sian verkon 


La ŝtata monfarejo en Varsovio havas kutimon eldoni, je nur malmultaj ek- 
zempleroj, kaj nur por koiektantoj, aliajn projektojn konkurintajn. Tial, alia 
monero estis stampita kun gravurita mencio ”proba” t.e. ! ’provo’L Tiu versio, 
(probable eldonita nur je 3 000 ekzempleroj) prezentas ĉiajn karakterizaĵojn de 
la oficiala monero, samaj estas titro, dimensio, pezo. La averso ankaŭ estas tute 
identa kaj indikas la nominalon de 100 zlotoj kvankam teorie la provo ne havas 
cirkulan vaioron Tamen qi estas vendata multe pli multekosta ol la ordinaraj. 
La provo-eldono de la monero pri Zamenhof prezentas reprodukton laŭ la foto 
kiun faris Caudevelle en 1905 en Bulonjo-ĉe-maro, t.e. fronta vizaĝo. Koncerne 
la portrefon de la oficiala monero, ĝi estas reprodukto de la profilo de la iama 
spesmilo kaj ankaŭ de la 10 kaj 25 steloj emisiitaj far la Universala Ligo. Plej 
klara diferenco situas en la kravato de Zamenhof kiu estas fiksita per bantoj sur 
la spesmilo kaj sur la stelo-moneroj dum la pola monero prezentas node 
aranĝitan kravaton, tian kia montras la skulptaĵo modlita de Fr. Brodauf en 1909 
kiu verŝajne inspiris la aŭtoron de la spesmila portreto. Tiu ĉi estis mem 
inspirita de foto de Zamenhof, dekstren furnita. farita en 1907. aŭ eble iom pli 
f rue * Marcel Delcourt 


Esperanto-lnsignoj de Ifalio 


o Naciaj Italaj Kongresoj 


1952 

- 

Bologna 

24a - kartona 

T953 

- 

Como 

25a - kartona 

1954 

- 

Sassari 

26a - kartona 

1956 

- 

Massa 

27a- kartona 

1957 

- 

Varese 

28a - leda 

1958 

- 

Palermo 

29a- kartona 

1959 

- 

Firenze 

30a - leda 

1960 

- 

Cortina d Ampezzo 31a-leda 

1961 

- 

Sanremo 

32a - ŝtofa 

1962 

- 

San Benedetto d. T 33a- kartona 

1963 

- 

Saint Vincent 

34a- kartona 

1964 

- 

Sorrento 

35a- kartona 

1965 

- 

Rimini 

36a- kartona 

1966 

- 

Carrara 

37a- marmora 

1967 

- 

Catania 

38a- kartona 

1968 

- 

Montecatini 

39a- plastika 

1969 

- 

Como 

40a - plastika 

1970 


Krozado sur ŝipo 

41a - metala 

1971 

— 

Grosseto 

42a- metala 

1972 

- 

Pisa 

43a - kartona 

1973 

- 

Trento 

44a- plastika 

1974 

- 

Verona 

45a- plastika 


U.E.A.-delgito pri numismatiko 


1975 - 

T rieste 

46a - plastika 

1976 - 

Massa 

47a - plastika 

1977 - 

Campobasso 

48a- plastika 

1978 - 

Cesena 

49a- plastika 

1979 - 

Lido Jesolo 

50a- plastika 

o UK 



1955 - 

Bologna 

40a- piastika 

o lFEF-kgr 


1956 - 

Verona 

6a- metala 

1970 - 

Rimini 

22a- metala 

1978 - 

Roma 

30a- plastika 

* IFES 



1975 - 

Plan Val Gardena 

16a- metala 

O IKUE-kgr 


1962 - 

Roma 

29a- metala 

1975 - 

Roma 

36a- plastika 

o SAT-kgr 


1974 - 

Bergamo 

47a - metala 

* ILEI-konferenco 


1976 - 

Sanmarino 

lOa- plastika 




ELF-AREK-KLUBO 


Prezidanto: 

Ivar Paulsson, S-171 33 Solna, Algatan 3 

Kasisto: 

Same. Sendu jarkotizon de 15 IRK aŭ 25 sved. kronoj. 
Poŝtkonto 51 57 85-4, I. Paulsson, Solna 

Stampobanko: 

Werner Heimlich, D-304 Soltau, Frobelstr. 4 (vicprezidanto) 

Redaktoro: 

Rudolf Burmeister, DDR 9047, Karl-Marx-Stadt, W.-Firl-Str. 30 




0-ro Ludovfko Lazoro Zonenhot 

(»59-W7) 

Kreinto de la intemacki lingvo 

ESPERANTO 


Irar Panlsaon 
Algatan 3 

S-171 33 Solna 


Schwedan 


Anoncoj: 

Jean Amouroux, 1 rue de Sorede, F-66000 Perpignan deziras interŝanĝi ĉiuepokajn 
poŝtkartojn en aŭ pri Esperanto pri propagando, kongresoj, eventoj, karikaturoj ktp. 
prefere vojaĝintaj tra !a poŝto de sendinto al adresito. Repagas laŭdezire per samtipaj 
E-kartoj au esperantaĵoj. 

Ole Borresen en Norvegio kolektas nur E-poŝtmarkojn! 

La Redaktoro serĉas unuopajn ekzemplerojn de laboristaj e-gazetoj de antaŭ 1936 (ekz. 
Popola Fronto, Internacia Socia Revuo, Sennacieca Revuo k.a.) Rekompencas per unu- 
opaj e-gazetoj germanaj de antaŭ 1936. 

Plie li serĉas kongresajn legitimilojn kaj kongresajn insignojn de laboristaj e-kongresoj 
sed ankaŭ de aliaj. 

Esperanto-kalendaretoj 

Ankaŭ ili apartenas jam al la "Esperantaĵoj” kaj kelkaj inter ni ilin ŝatas kolekti, aliaj 
tutsimple ilin utiligi por la ĉiutaga vivo. En GDR denove aperis la jam konata (Ziesing)- 
kalendareto por 1980. Sed unuafoje ankaŭ la E-klubo en Leipzig presigis IFER-kalenda- 
reton. Ambaŭ aperis en po dumil ekzempleroj. La redaktoro disponas pri stoko de ambaŭ 
por sendi al interesuloj. 








